rejauldu/bengali-wikipedia huggingface dataset:
নারায়ণগঞ্জ পল্লী বিদ্যুৎ সমিতি-১ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নারায়ণগঞ্জ পল্লী বিদ্যুৎ সমিতি-১ ঢাকা বিভাগের নারায়ণগঞ্জ জেলায় ৪টি জোনাল অফিস, ৪টি সাব-জোনাল অফিস, ১টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নারায়ণগঞ্জ পল্লী বিদ্যুৎ সমিতি-১ প্রতিষ্ঠিত ও বানিজ্যিকভাবে বিদ্যুতায়িত হয় ২০১৫ সালের ২৭ মে।   ইতিহাস  নারায়ণগঞ্জ পল্লী বিদ্যুৎ সমিতি-১ এর যাত্রা শুরু হয় ২০১৫ সালে। এ সমিতির অধীনে ৩টি উপজেলা, ১৮টি ইউনিয়ন ও ৬৯০টি গ্রাম রয়েছে। এর সদর দপ্তর  নারায়ণগঞ্জ জেলার সোনারগাঁওয়ে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মদনপুর জোনাল অফিস  সোনারগাঁও জোনাল অফিস  বন্দর জোনাল অফিস  তারাব জোনাল অফিস   সাব-জোনাল অফিসসমূহ   নবীগঞ্জ সাব-জোনাল অফিস  বারদী সাব-জোনাল অফিস  মেঘনাঘাট সাব-জোনাল অফিস  বরপা সাব-জোনাল অফিস   এরিয়া অফিসসমূহ   নয়াপুর এরিয়া অফিস   গ্রাহক সংখ্যা  নারায়ণগঞ্জ পল্লী বিদ্যুৎ সমিতি-১ এর প্রায় সাড়ে তিন লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ২৫৮ বর্গকিলোমিটার  সিষ্টেম লস: ৩.৩৩% (ফেব্রুয়ারি, ২০২২)  মাসিক গড় রাজস্ব: ১১১ কোটি টাকা  উপকেন্দ্র: ৭৬টি  উপকেন্দ্রের ক্ষমতা: ৮১০ এমভিএ   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ক্রিকেট অ্যাসোসিয়েশন অব বেঙ্গলের প্রেসিডেন্ট পদটি হল ক্রিকেট অ্যাসোসিয়েশন অব বেঙ্গল সংস্থার সর্বোচ্চ পদ। স্নেহাশীষ গঙ্গোপাধ্যায় বর্তমানে এই পদে স্থলাভিষিক্ত।Late Jagmohan Dalmiya’s son Avishek becomes youngest CAB President at 38 PTI  তালিকা   নং নাম  গ্রহণ  ত্যাগ  বৈশিষ্ট্য  ১ এইচ. জি. পিয়ারসন ১৯২৮ ১৯৩০  ২ এফ. এম. গার্নেট ১৯৩১ ১৯৩২  ৩ আর. বি. ল্যাগডেন ১৯৩২ ১৯৩৪  ৪ জে. এইচ. ফার্কুহারসন ১৯৩৫ ১৯৩৫  (৩) আর. বি. ল্যাগডেন ১৯৩৬ ১৯৩৯  ৫ এম. রবার্টসন ১৯৪০ ১৯৪১  ৬ এ. এল. হোসে  ১৯৪১ ১৯৪১  (৫) এম. রবার্টসন ১৯৪২ ১৯৪২  ৭ জে. সি. মুখার্জী ১৯৪৩ ১৯৪৯  ৮ ভূপতি মজুমদার  ১৯৫০ ১৯৫৪  ৯ তুষারকান্তি ঘোষ ১৯৫৫ ১৯৬৩  ১০ এ. এন. ঘোষ  ১৯৬৩ ১৯৭৮  ১১ এস. কে. আচার্য  ১৯৭৮ ১৯৮১  ১২ সিদ্ধার্থশঙ্কর রায় ১৯৮২ ১৯৮৬ প্রাক্তন পশ্চিমবঙ্গের মুখ্যমন্ত্রী ১৪ বি. এন. দত্ত ১৯৮৬ ১৯৯১  ১৪ জগমোহন ডালমিয়া ১৯৯২ ২০০৬  ১৫ প্রসূন মুখার্জী ২০০৭ ২০০৮  (১৪) জগমোহন ডালমিয়া ২০০৮ ২০১৫  ১৬ সৌরভ গাঙ্গুলী ২০১৫ ২০১৯ প্রাক্তন বিসিসিআই প্রেসিডেন্ট  ১৭ অভিষেক ডালমিয়া ২০২০ ২০২২  ১৮ স্নেহাশীষ গাঙ্গুলি (বর্তমান) ২০২২    আরও দেখুন বাংলা ক্রিকেট দল বিসিসিআই প্রেসিডেন্টগণের তালিকা আইসিসি সভাপতিদের তালিকা  তথ্যসূত্র  বহিঃসংযোগ  প্রাক্তন সিএবি প্রেসিডেন্ট  বিষয়শ্রেণী:বেঙ্গল ক্রিকেট অ্যাসোসিয়েশনের সভাপতি বিষয়শ্রেণী:ভারতীয় ক্রীড়া নির্বাহী ও প্রশাসক বিষয়শ্রেণী:ভারতীয় ক্রিকেট তালিকা
মাওলানা মাসরুর আব্বাস আনসারি (    ) হলেন কাশ্মীরি দ্বাদশবাদী শিয়া পণ্ডিত। তিনি একাধারে জম্মু ও কাশ্মীরের একজন ধর্মযাজক, প্রচারক, কর্মী, ধর্মতত্ত্ববিদ, ধর্মীয় ও রাজনৈতিক নেতা। তিনি জম্মু ও কাশ্মীর ইত্তেহাদুল মুসলিমিন (জেকেআইএম) এর চেয়ারম্যান। এটি একটি কাশ্মীরি জাতীয়তাবাদী শিয়া রাজনৈতিক দল যা কাশ্মীরে শিয়া-সুন্নি ঐক্যের লক্ষ্য রাখে এবং এটি একটি ধর্মীয় সংগঠন যা কাশ্মীরে গ্র্যান্ড আশুরা মিছিল পরিচালনা করে। তিনি সর্বদলীয় হুরিয়ত কনফারেন্সের একজন জ্যেষ্ঠ নেতা। এটি ২৬টি রাজনৈতিক, সামাজিক ও ধর্মীয় সংগঠনের একটি জোট যা ৯ মার্চ ১৯৯৩ সালে জম্মু ও কাশ্মীরকে ঐক্যবদ্ধ করার জন্য একটি ঐক্যবদ্ধ রাজনৈতিক ফ্রন্ট হিসেবে গঠিত হয়েছিল। তিনি মজলিসে উলেমা ইমামিয়ার প্রতিষ্ঠাতা নেতাদের একজন। তার পিতা মোহাম্মদ আব্বাস আনসারির মৃত্যুর পর তিনি তার স্থলাভিষিক্ত হন। আনসারি কাশ্মীরি শিয়া মুসলমানদের একজন ধর্মীয় নেতা, জম্মু ও কাশ্মীর ইত্তিহাদুল মুসলিমিনের চেয়ারম্যান এবং সর্বদলীয় হুরিয়াত কনফারেন্সের সিনিয়র নেতা।   প্রাথমিক জীবন এবং শিক্ষা  আনসারি ১৯৭১ সালের ৫ মার্চ শ্রীনগরের শহরতলিতে জন্মগ্রহণ করেন। তিনি শ্রীনগরের শ্রী প্রতাপ কলেজ থেকে স্নাতক ডিগ্রি অর্জন করেন এবং তারপর কাশ্মীর বিশ্ববিদ্যালয়ে ভর্তি হন। পরবর্তীতে তিনি কোম সেমিনারিতে পড়াশোনা করার জন্য ইরান ভ্রমণ করেন। ইরানে ১৪ বছর পড়াশোনা করার পর তিনি কাশ্মীরে ফিরে আসেন।   তথ্যসূত্র    বহিঃসংযোগ    মাওলানা মাসরুর আব্বাস আনসারির বক্তৃতা ও বক্তৃতা  বিশিষ্ট শিয়া আলেম ও ধর্মীয় নেতা মাওলানা মাসরুর আব্বাস আনসারির ভিডিও    বিষয়শ্রেণী:শ্রীনগরের রাজনীতিবিদ বিষয়শ্রেণী:কাশ্মীরি মুসলিম বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:জম্মু ও কাশ্মীর ইত্তিহাদুল মুসলিমিনের রাজনীতিবিদ বিষয়শ্রেণী:২১শ শতাব্দীর ভারতীয় মুসলিম
ফাদওয়া তুকান  (, ১৯১৭-২০০৩), সমকালীন আরবী কবিতায় ইসলায়েলী দখলাদারিত্বের বিরুদ্ধে প্রতিরোধ আন্দোলনের প্রতিনিধিত্বের জন্য সুপরিচিত।   সংক্ষিপ্ত বিবরণ  তুকানের কবিতা ফিলিস্তিনি জনগণ, বিশেষত ইসরায়েলি দখলকৃত অঞ্চলে বসবাসরত ফিলিস্তিনিদের দুঃখ-কষ্টের স্বাতন্ত্র্যসূচক বর্ণনার জন্য সুপরিচিত।  ফাদওয়া তুকান ফিলিস্তিনের নাবলুসে সম্ভ্রান্ত সম্পদশালী তুকান পরিবারে জন্মগ্রহণ করেন।  তিনি ১৩ বছর পর্যন্ত স্কুলে গিয়েছিলেন, এর পর অসুস্থতার কারণে স্কুল ত্যাগ করতে বাধ্য হন।  এরপর তার বড়ভাই ফিলিস্তিনের কবি খ্যাত ইব্রাহিম তুকান তার শিক্ষার দায়িত্ব গ্রহণ করেন, তিনি তাকে পড়ার জন্য অনেক বই দেন এবং ইংরেজি শেখান।  ফাদওয়াকে  কবিতার সাথে যারা পরিচয় করিয়ে দিয়েছেন, ইব্রাহিম তুকান তাদের মধ্যে অন্যতম।  ফাদওয়া তুকান ঘটনাক্র্রমে অক্সফোর্ডে উপস্থিত হয়ে সেখানে ইংরেজি এবং সাহিত্য অধ্যয়ন করেন।  ফাদওয়া তুকানের বড় ভাই আহমাদ তুকান জর্দানের প্রধানমন্ত্রী ছিলেন।  তুকানের আটটি কবিতা সমগ্র প্রকাশিত হয়েছে, যেগুলো অনেক ভাষায় অনূদিত হয়েছে এবং আরববিশ্বে জনপ্রিয়তা অর্জন করেছে। তার বই "যুগের সাথে একাকী" (ওয়াহদী মায়াল আইয়্যাম) তে তিনি পুরুষতান্ত্রিক আরবে নারীদের যেসকল দূর্ভোগ পোহাতে হয় সেগুলোর প্রতি আলোকপাত করেছেন। ছয় দিনের যুদ্ধের পর তুকানের কবিতায় ইসরায়েলি দখলদারের অধীনে বসবাসের দূর্ভোগের প্রতি আলোকপাত করা হয়। তার অন্যতম জনপ্রিয় কবিতার বই "রাত্রি এবং অশ্বারোহী" (আল-লাইলু ওয়াল ফুরসান) তে  ইসরাইলী সামরিক শাসনধীন জীবনধারার বর্ণনা করা হয়েছে।  তুকান ২০০৩ সালের ১২ই ডিসেম্বর আল-আকসা ইন্তিফাদা তুঙ্গে থাকাকালে মৃত্যু বরণ করেন, যখন তার ‍নিজ শহর নাবলুস ছিল অবরুদ্ধ।  তুকান ফিলিস্তিনিদের প্রতীক এবং "আরবী সাহিত্যের অন্যতম প্রসিদ্ধ ব্যক্তিত্ব" হিসেবে পরিগণিত হন।   রচনাবলী   আমার ভাই ইব্রাহিম (আখী ইব্রাহীম) (১৯৪৬)  যুগের সাথে একাকী (ওয়াহদী মায়াল আইয়্যাম) (১৯৫২)  আমি তাকে পেয়েছি (ওয়াজাদতুহা) (১৯৫৭)  আমাদেরকে ভালোবাসা দাও (১৯৬০)   বদ্ধ দরোজার সামনে (আমামাল বাবিল মুগলাক) (১৯৬৭).  রাত্রি এবং অশ্বারোহী (আল-লাইলু ওয়াল ফুরসান) (১৯৬৯)  জুলাই এবং অন্যান্য বিষয়  (তামূয ওয়াশ শাইউল আখার) (১৯৮৯)  শেষ সুর (অাল-লাহনুল আখীর) (২০০০)   তুকান, ফাদওয়া: আত্মজীবনী: একটি পাহাড়ি ভ্রমণ: কঠিন ভ্রমণ (আরবি রিহলাতুন জাবালিয়াতুন রিহলাতুন সা’বাতুন, ইংরেজি A Mountainous Journey)   তথ্যসূত্র    বহিঃসংযোগ   Samar Attar: A discovery voyage of self and other: Fadwa Tuqan's sojourn in England in the early sixties, Arab Studies Quarterly (ASQ),  Summer, 2003.  Lawrence Joffe Obituary in The Guardian, 15 December 2003  বিষয়শ্রেণী:১৯১৭-এ জন্ম বিষয়শ্রেণী:২০০৩-এ মৃত্যু বিষয়শ্রেণী:২০শ শতাব্দীর কবি বিষয়শ্রেণী:আরবি ভাষার লেখক বিষয়শ্রেণী:ফিলিস্তিনি নারী কবি
অ্যান্টনি অ্যান্ড ক্লিওপেট্রা (ইংরেজি: Antony and Cleopatra) উইলিয়াম শেকসপিয়র রচিত একই নামের একটি নাটক অবলম্বনে নির্মিত এবং ১৯৭২ সালে মুক্তিপ্রাপ্ত একটি চলচ্চিত্র। চার্লটন হেস্টনের পরিচালনায় এই ছবিটি নির্মাণ করে র‍্যাঙ্ক অর্গানাইজেশন। ছবির নামভূমিকায় অভিনয় করেন যথাক্রমে হেস্টন ও হিল্ডগার্ডে নেইল এবং অন্যান্য ভূমিকায় রূপদান করেন এরিক পোর্টার, জন ক্যাসেল, ফারনান্ডো রে, জুয়ান লুই গ্যালিয়ার্ডো, কারমেন সেভিলা, ফ্রেডি জোনস, পিটার আর্নি, ডগলাস উইলমার, জুলিয়ান গ্রোভার ও রজার ডেলগাডো। ছবিটি প্রযোজনা করেন পিটার স্নেল এবং চিত্রনাট্য রচনা করেন পরিচালক ও ফেডেরিকো ডে উরুশিয়া।   কলাকুশলী   চার্লটন হেস্টন – মার্ক অ্যান্টনি  হিল্ডগার্ডে নে - ক্লিওপেট্রা  এরিক পোর্টার - এনোবারবাস  জন ক্যাসেল – অক্টাভিয়াস সিজার  ফারনান্ডো রে - লেপিডাস  কারমেন সেভিলা - অক্টাভিয়া  ফ্রেডি জোনস - পম্পেই  পিটার আর্নি - মেনাস  ডগলাস উইলমার - আগরিপ্পা  রজার ডেলগাডো – ভবিষ্যদ্বক্তা  জুলিয়ান গ্রোভার - প্রোকিউলিয়াস   প্রযোজনা  ২১টি দেশের পরিবেশকেরা ১.৮ মিলিয়ন মার্কিন ডলারের বাজেটের (যা প্রকৃতপক্ষে ছিল ২.৭ মিলিয়ন মার্কিন ডলার, কিন্তু হেস্টন ও স্নেল তাঁদের পারিশ্রমিক কিস্তিতে গ্রহণ করেছিলেন) ৬৫% তুলে নেন। একটি ব্যাঙ্কের মাধ্যমে বাকি ৩৫% তোলা হয়েছিল। হেস্টন অরসন ওয়েলসকে পরিচালনার অনুরোধ জানিয়েছিলেন। কিন্তু তিনি সেই অনুরোধ প্রত্যাখ্যান করলে হেস্টন নিজে পরিচালনা করার সিদ্ধান্ত নেন।  ছবির শ্যুটিং হয়েছিল স্পেনে। হেস্টন ১৯৫৯ সালে মুক্তি পাওয়া তাঁর অপর ছবি বেন-হার-এর সমুদ্রযুদ্ধ-সংক্রান্ত অব্যবহৃত ফুটেজগুলি এই ছবিতে পুনরায় ব্যবহার করেন।  ইতিপূর্বে চার্লটন হেস্টন দু’টি শেকসপিয়রীয় ছবিতে মার্ক অ্যান্টনির চরিত্রে অভিনয় করেছিলেন। দু’টি ছবিই জুলিয়াস সিজার নাটক অবলম্বনে নির্মিত হয়। প্রথমটি মুক্তি পায় ১৯৫০ সালে এবং দ্বিতীয়টি মুক্তিলাভ করে ১৯৭০ সালে (এটিও প্রযোজনা করেন পিটার স্নেল)।   হোম ভিডিও  ২০১১ সালের মার্চ মাসে ছবিটি ডিভিডি আকারে মুক্তি পায়।Antony & Cleopatra: Movies & TV. Amazon.com. Retrieved on 14 November 2011.   তথ্যসূত্র    বহিঃসংযোগ     বিষয়শ্রেণী:১৯৭২-এর চলচ্চিত্র বিষয়শ্রেণী:সুইস চলচ্চিত্র বিষয়শ্রেণী:স্পেনীয় চলচ্চিত্র বিষয়শ্রেণী:অ্যান্টনি অ্যান্ড ক্লিওপেট্রা অবলম্বনে চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ ড্রামা চলচ্চিত্র বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:ব্রিটিশ ঐতিহাসিক চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:স্প্যানিশ মহাকাব্যিক চলচ্চিত্র বিষয়শ্রেণী:চার্লটন হেস্টন পরিচালিত চলচ্চিত্র বিষয়শ্রেণী:ঐতিহাসিক মহাকাব্যিক চলচ্চিত্র বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র বিষয়শ্রেণী:১৯৭০-এর দশকের ব্রিটিশ চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের ঐতিহাসিক নাট্য চলচ্চিত্র বিষয়শ্রেণী:ঐতিহাসিক মহাক্যাবিক চলচ্চিত্র
স্যার জন ওয়ার্ড স্পিয়ার (১৮৪৮ - ২৭ এপ্রিল ১৯২১)  ছিলেন একজন ব্রিটিশ লিবারেল ইউনিয়নিস্ট এবং পরে রক্ষণশীল রাজনীতিবিদ।  তিনি ১৯০০ সালের সাধারণ নির্বাচনে ডেভনের ট্যাভিস্টক বিভাগের জন্য সংসদ সদস্য (এমপি) হিসাবে নির্বাচিত হন, মাত্র ১৫ ভোটের সংখ্যাগরিষ্ঠতা নিয়ে। তিনি ১৯০৬ সালে তার লিবারেল পার্টির পূর্বসূরি হিউ লুট্রেলের কাছে পরাজিত হন, কিন্তু ১৯১০ সালের জানুয়ারিতে লুট্রেলের সংখ্যাগরিষ্ঠতা কেটে দেন এবং ১৯১০ সালের ডিসেম্বরের সাধারণ নির্বাচনে তাকে পরাজিত করেন। তিনি ১৯১৮ সালের সাধারণ নির্বাচনে প্রতিদ্বন্দ্বিতা করেননি এবং সংসদ থেকে অবসর গ্রহণ করেন।   তথ্যসূত্র    বহিঃসংযোগ     বিষয়শ্রেণী:টাভিস্টকের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:ইংল্যান্ডের নির্বাচনী এলাকা থেকে লিবারেল ইউনিয়নিস্ট পার্টির সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯২১-এ মৃত্যু বিষয়শ্রেণী:১৮৪৮-এ জন্ম
জাকার্তা এমআরটি হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।  ২০১৮ সালের আগস্ট পর্যন্ত লেবাক বুলাস স্টেশন থেকে হোটেল ইন্দোনেশিয়া ট্র্যাফিক সার্কেল পর্যন্ত সফলভাবে ট্রেন পরিচালনা সম্পন্ন হয়েছে।  পটভূমি ইন্দোনেশিয়ার রাজধানী শহর জাকার্তায় ১০ মিলিয়ন অধিবাসী বাস করে এবং বৃহত্তর জাকার্তাতে ৩০ মিলিয়ন বসবাসকারী রয়েছেন। অনুমান করা হয় যে প্রতিটি কাজের দিন আশেপাশের এলাকা থেকে বৃহত্তর জাকার্তায় চার মিলিয়ন অধিবাসী যাত্রা করে। পরিবহন বিষয়গুলো ক্রমবর্ধমানভাবে রাজনৈতিক মনোযোগ আকর্ষণ করতে শুরু করেছে এবং একটি পূর্বাভাস করা হয়েছে যে কোনও বড় পরিবহনের অগ্রগতি না হলে শহরটি ২০২০ সালের পর্যন্ত সম্পূর্ণ যানজট যুক্ত থাকবে।  লাইন রেল-ভিত্তিক জাকার্তা এমআরটি ১০৮ কিলোমিটার জুড়ে প্রসারিত হবে, যার মধ্যে থাকবে ২১.৭ কিলোমিটার উত্তর-দক্ষিণ লাইন (লেবাক বুলুস থেকে কাম্পং বন্দান পর্যন্ত) এবং ৮৭ কিলোমিটার পূর্ব-পশ্চিম লাইন (বালারাজ থেকে কিকরং পর্যন্ত)।Extensive details are available at the PT Mass Rapid Transit project website   এম১ (উত্তর-দক্ষিণ লাইন) উত্তর-দক্ষিণ লাইন দুটি পর্যায়ে নির্মিত হবে। এমআরটি প্রথম এবং দ্বিতীয় দফায় সমাপ্তির পর ট্রান্সজাকার্তার সাথে এমআরটি ৬০ শতাংশ মোট রেল যাত্রা পরিবেশন করার পূর্বাভাস দিয়েছে। লাইনের উত্তর অংশ ( প্রথম পর্বের দ্বিতীয় পর্যায়ের অংশ) বর্তমানে বিদ্যমান ট্রান্সজাকার্ট লাইন ১-এর রুট অনুসরণ করে।  প্রথম ধাপ এটি "লেবাক বুলাস"কে "বুন্দরান এইচআই"-এর সঙ্গে ১৩টি স্টেশনসহ (৭টি উচ্চস্তর স্টেশন এবং ৬ ভূগর্ভস্থ স্টেশনসহ) ১৫.৫ কিমি রেলপথ দ্বারা সংযোগ করবে।  এম২ (পূর্ব-পশ্চিম লাইন) জাকার্তা শহরের কেন্দ্রে কিকরঙ (বেকসি) এবং বালরাজ'কে (টানঞ্জংয়ের সাথে) সংযোগ করার জন্য পূর্ব থেকে পশ্চিমে একটি দ্বিতীয় লাইন পরিকল্পনা করা হয়েছে। ৮৭ কিলোমিটার দূরত্বে আচ্ছাদিত এই লাইন বেকসি এবং পূর্ব জাকার্তার সীমান্তে উজুং মেন্টেং ও রাওয়া বেকব অঞ্চলকে অতিক্রম করবে। এই প্রকল্পটি বর্তমানে প্রাক-সম্ভাব্যতা অধ্যয়ন পর্যায়ে রয়েছে। লাইনটিকে ২০২৪ সালে পরিচালনা করার পরিকল্পনা করা হয়েছে।   তথ্যসূত্র   বিষয়শ্রেণী:জাকার্তার পরিবহন ব্যবস্থা
বনু মুযাইনা () ইসলামী নবী মুহাম্মদের সময়ের একটি আরব গোত্র ছিল। ৬২৭ খ্রিস্টাব্দের সেপ্টেম্বরে ও ইসলামিক ক্যালেন্ডারের ৬ষ্ঠ হিজরিতেNote: Book contains a list of battles of Muhammad in Arabic, English translation available here তারা জায়েদ ইবনে হারেসার অভিযানে জড়িত ছিল। জায়েদ বিন হারেসার নেতৃত্বে একটি প্লাটুনকে একই বছরে বনু সেলিমের আবাসস্থল আল জুমুমে পাঠানো হয়। একদল অমুসলিম কে বন্দী করা হয়েছিল। বনু মুযাইনার একজন মহিলাকেও আটক করা হয় এবং তিনি তাদের শত্রুর শিবিরের পথ দেখান। (online ) বনু মুযাইনা গোত্র ছিল একটি আরব পৌত্তলিক উপজাতি যারা পরবর্তীতে ইসলাম ধর্ম গ্রহণ করে।  আরও দেখুন মুহাম্মাদের নেতৃত্বে যুদ্ধের তালিকা তথ্যসূত্র  বিষয়শ্রেণী:আরবের গোত্র
চেরাপুঞ্জি (; ) ভারতের মেঘালয় রাজ্যের পূর্ব খাসি পাহাড় জেলার একটি শহর। চেরাপুঞ্জিকে বাংলায় বলা যায় কমলা দ্বীপ, এর নামের অর্থ অনুসরণ করেই। কমলা ছাড়া এখানে আর আছে প্রচুর পান-সুপারির গাছ। স্থানীয়ভাবে এই স্থানটিকে সোহরাবলা হয়ে থাকে।   ইতিহাস  খাসি জনগোষ্ঠীর ইতিহাস - সোহরার আদি বাসিন্দা - সম্ভবত ষোড়শ শতাব্দীর প্রথম দিকে খুঁজে পাওয়া যায়। ষোড়শ ও অষ্টাদশ শতাব্দীর মধ্যে, এই লোকেরা খাসি পাহাড়ে তাদের উপজাতীয় 'সাইয়েম (রাজা বা প্রধান) খয়েরিম' দ্বারা শাসিত হয়েছিল। খাসিয়া পাহাড় ১৮৮৩ সালে তিরোত সিং সাইয়েমের গুরুত্বপূর্ণ সাইয়েমের শেষটি জমা দেওয়ার মাধ্যমে ব্রিটিশ কর্তৃত্বের অধীনে আসে।[ উদ্ধৃতি প্রয়োজন ]  খাসিয়া সমাজের সমগ্র উপরিকাঠামো যার উপর নির্ভর করে তা হল মাতৃতান্ত্রিক ব্যবস্থা। [ উদ্ধৃতি প্রয়োজন ]  এই শহরের মূল নাম ছিল সোহরা (সোহ-রা), যা ব্রিটিশরা "চেরা" উচ্চারণ করত। এই নামটি শেষ পর্যন্ত একটি অস্থায়ী নাম চেরাপুঞ্জিতে বিকশিত হয়, যার অর্থ 'কমলার দেশ', যা প্রথম ভারতের অন্যান্য অঞ্চল থেকে আসা পর্যটকরা ব্যবহার করেছিলেন। এটি আবার এর মূল রূপ সোহরা নামকরণ করা হয়েছে।  প্রচুর বৃষ্টিপাত হওয়া সত্ত্বেও, সোহরা তীব্র পানি সংকটের সম্মুখীন হয় এবং বাসিন্দাদের প্রায়ই পানীয় পানির জন্য খুব দীর্ঘ দূরত্ব অতিক্রম করতে হয়। অত্যধিক বৃষ্টিতে বনে মানুষের আধিপত্যের ফলে উপরের মাটি ধুয়ে যাওয়ার কারণে সেচ ব্যাহত হচ্ছে। এই এলাকায় বৃষ্টির পানি সংগ্রহের কৌশলগুলির সাম্প্রতিক বিকাশ শহর ও এর পার্শ্ববর্তী গ্রামগুলিকে ব্যাপকভাবে সাহায্য করেছে। thumb|450px শহরের কবরস্থানে ডেভিড স্কট (পূর্ব ভারতে ব্রিটিশ প্রশাসক, ১৮০২-৩১) এর একটি স্মৃতিস্তম্ভ রয়েছে।  ভৌগোলিক অবস্থান  চেরাপুঞ্জির অবস্থান  । এর গড় উচ্চতা ১৪৮৪ মিটার। খাসি পাহাড়ের দক্ষিণে একটি মালভূমির উপর এটি অবস্থিত। পাশেই রয়েছে বাংলাদেশের সমতল ভূমি। মালভূমিটি চারিপাশের সমতল থেকে গড়ে ৬০০ মিটার উঁচু। অতিরিক্ত বৃষ্টিপাত এবং বৃক্ষ কর্তনের ফলে মালভূমির মাটি বেশ দূর্বল।   জনসংখ্যার উপাত্ত  ভারতের ২০০১ সালের আদমশুমারি অনুসারে চেরাপুঞ্জি শহরের জনসংখ্যা হল ১০,০৮৬ জন। এর মধ্যে পুরুষ ৪৯% এবং নারী ৫১%। এই শহরের জনসংখ্যার ১৯% হল ৬ বছর বা তার কম বয়সী।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে চেরাপুঞ্জি এর সাক্ষরতার হার বেশি।   তথ্যসূত্র   বিষয়শ্রেণী:পূর্ব খাসি পাহাড় জেলার শহর ও নগর বিষয়শ্রেণী:পূর্ব খাসি পাহাড় জেলা বিষয়শ্রেণী:পৃথিবীর চরমভাবাপন্ন আবহাওয়া বিষয়শ্রেণী:মেঘালয়ের ভূগোল
ডিউক ইসলামিক শিক্ষণ কেন্দ্র (DISC) হলো ডিউক বিশ্ববিদ্যালয়-এর একটি আন্তঃবিভাগীয় ও আন্তঃসাংস্কৃতিক কেন্দ্র, যা ইসলাম ও মুসলিম সম্প্রদায়ের অধ্যয়নের জন্য নিবেদিত। ২০০৬ সালে প্রতিষ্ঠিত এই কেন্দ্রটি সেন্টার ফর দ্য স্টাডি অব মুসলিম নেটওয়ার্কস (CSMN)-এর স্থলাভিষিক্ত হয়। DISC নিজেকে "ইসলামিক স্টাডিজে তুলনামূলক ও আন্তঃসাংস্কৃতিক দৃষ্টিভঙ্গি" গ্রহণকারী হিসেবে বর্ণনা করে, যা মুসলিমদের জড়িত অর্থনৈতিক, রাজনৈতিক ও সামাজিক চ্যালেঞ্জের সৃজনশীল সমাধানকে উৎসাহ দেয়।  শিক্ষক নেতৃত্ব বর্তমানে ইভ এম. ডাফি, ডিউকের গ্লোবাল অ্যাফেয়ার্সের সহযোগী ভাইস প্রোভোস্ট, DISC-এর অন্তর্বর্তীকালীন পরিচালক। এর আগে এলেন ম্যাকলার্নি (২০১৯-২০২২) এবং ওমিদ সাফি (২০১৪-২০১৯) এটি পরিচালনা করেছেন। অন্যান্য উল্লেখযোগ্য শিক্ষকদের মধ্যে রয়েছেন জেনান রিড (বিশেষ উদ্যোগের সহকারী পরিচালক) এবং অতীতে আব্দুল্লাহ আন্তেপলি (মুসলিম বিষয়ক প্রধান প্রতিনিধি, ২০১৪-২০১৯)।  DISC-এর শিক্ষকদের তালিকায় রয়েছেন: ফাদি বারদাউইল, এরদাগ গোকনার, মোনা হাসান, এংসেং হো, মাহা হুসামি, মোহসেন কাদিভার, ক্লদিয়া কুনজ, তিমুর কুরান, ব্রুস লরেন্স, এমবায়ে লো, এলেন ম্যাকলার্নি, আদম মেস্তিয়ান, নেগার মোত্তাহেদেহ, জেনান রিড, ওমিদ সাফি, রেবেকা স্টেইন, মুস্তফা তুনা। কর্মীদের মধ্যে রয়েছেন: ইভ ডাফি এবং গ্রিফিন অরল্যান্ডো।  প্রকল্প ও উদ্যোগ DISC বিভিন্ন অনুষ্ঠান ও শিক্ষা কার্যক্রমের পাশাপাশি ইসলাম-সম্পর্কিত বিশেষ উদ্যোগ পরিচালনা করে।  ট্রান্সকালচারাল ইসলাম প্রকল্প ২০১১ সালের জুলাইয়ে কার্নেগি কর্পোরেশনের তহবিলে শুরু হওয়া এই বহুবর্ষীয় প্রকল্পের দুটি লক্ষ্য ছিল: ১) ইসলাম ও মুসলিমদের সম্পর্কে গবেষণাভিত্তিক তথ্য প্রচার করে জনমত ও নীতি প্রভাবিত করা; ২) বিশ্বব্যাপী ইসলাম ও মুসলিম গবেষণার জন্য পড়াশোনা ও সহযোগিতা সমর্থন করা।  DISC মিডিয়া ফেলোস উদ্যোগ এই উদ্যোগ ইসলাম বিষয়ে সাংবাদিক এবং মুসলিম সম্প্রদায়ের সঙ্গে ডিউক বিশ্ববিদ্যালয়ের শিক্ষার্থী ও ডিউইট ওয়ালেস মিডিয়া ফলোয়ারদের মিথস্ক্রিয়া বাড়াতে প্রতিষ্ঠিত হয়।  ইসলামি কমেন্টারি ইসলামি কমেন্টারি একটি ওয়েবসাইট ছিল, যার উদ্দেশ্য ছিল ইসলাম ও মুসলিম সম্প্রদায়ের মধ্যে চিন্তা ও সংস্কৃতির বৈচিত্র্য সম্পর্কে সাধারণ মানুষকে জানানো। এটির নতুন মিডিয়া উৎপাদন ২০১৬ সালের ৩০ জুন বন্ধ হয়।  প্রকল্পের তহবিল এই উদ্যোগগুলো সোশ্যাল সায়েন্স রিসার্চ কাউন্সিল থেকে তহবিল পেয়েছে:  ইসলামি কমেন্টারি TIRNScholars: ট্রান্সকালচারাল ইসলাম রিসার্চ নেটওয়ার্ক ডিউক-আরটিআই প্রফেসর ও প্র্যাকটিশনার সিরিজ ব্রিটিশ কাউন্সিল আওয়ার শেয়ার্ড ফিউচার ডারহাম লাইব্রেরি- মুসলিম বুকশেলভস DISC-অক্সফোর্ড সেন্টার ফর ইসলামিক স্টাডিজ (OCIS) পার্টনারশিপ DISC মিডিয়া ফেলোস DISC উপদেষ্টা বোর্ড ডি. র‌্যান্ডাল বেন কেন ক্লোজ ইউজিন ভি. ফাইফ সেহাম আল ফোরাইহ জেমস পি. গোর্টার নওমান খান ব্রুস বি. লরেন্স বেটি মুশাম চার্লস ওগবার্ন, সহ-সভাপতি কিম্বার্লি রিড হুমান সাবেতি-রাহমাতি, সহ-সভাপতি আয়শে সয়সাল মার্জুকি উসমান দাতো ওয়ান আরিফ ওয়ান হামজাহ হাসনাইন জায়েদি তথ্যসূত্র  বিষয়শ্রেণী:ডিউক বিশ্ববিদ্যালয় বিষয়শ্রেণী:ইসলাম শিক্ষা
মনিরুল ইসলাম টিপু ( - ২৬ মার্চ ২০২১) বাংলাদেশের একজন চিকিৎসক ও রাজনীতিবিদ ছিলেন। তিনি নড়াইল-১ আসনের সংসদ সদস্য ছিলেন।   প্রাথমিক জীবন  মনিরুল ইসলাম টিপু সালে  নড়াইল জেলায় জন্মগ্রহণ করেন। তিনি স্যার সলিমুল্লাহ মেডিকেল কলেজ তৃতীয় ব্যাচের শিক্ষার্থী ছিলেন।   কর্মজীবন  মনিরুল ইসলাম টিপু নড়াইলের গাজী মেডিকেল কলেজ বায়োকেমিস্ট বিভাগের সিনিয়র প্রভাষক ছিলেন। তিনি ছিলেন বাংলাদেশ প্রাইভেট মেডিকেল প্র্যাক্টিশনার্স এসোসিয়েশন (বিপিএমপিএ) নড়াইল জেলা শাখার আজীবন সদস্য।   রাজনৈতিক জীবন  মনিরুল ইসলাম টিপু নড়াইল জেলা বিএনপির সাধারণ সম্পাদক ছিলেন। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে নড়াইল-১ আসন থেকে সংসদ সদস্য নির্বাচিত হন।   মৃত্যু  মনিরুল ইসলাম টিপু ২৬ মার্চ ২০২১ সালে লিউকেমিয়া রোগে আক্রান্ত হয়ে চিকিৎসাধীন অবস্থায় খুলনায় মৃত্যুবরণ করেন।   তথ্যসূত্র   বিষয়শ্রেণী:১৯৫০-এর দশকে জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশী চিকিৎসক বিষয়শ্রেণী:স্যার সলিমুল্লাহ মেডিকেল কলেজের প্রাক্তন শিক্ষার্থী বিষয়শ্রেণী:নড়াইল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য
অনেক সাধের ময়না ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু ও চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী।   কাহিনীভাগ  ময়না গ্রামের সুন্দরী মেয়ে, মতি গ্রামের শিক্ষিত ছেলে এবং মনা গ্রামের একজন সাধারণ এবং নির্বোধ ছেলে। যখন ময়না তাদের উভয়ের জীবন থেকে হারিয়ে যায় তখন সবকিছুই পরিবর্তন হয়ে যায়। এই প্রেমের গল্প কি সবসময়ই ভালোভাবে শেষ হতে হবে? অথবা একটি দুঃখজনক বা উভয় হতে হবে?   অভিনয়ে   মাহিয়া মাহী ময়না হিসেবে  বাপ্পি চৌধুরী মতি হিসেবে  আনিসুর রহমান মিলন মনা হিসাবে  বিপাশা  আলীরাজ   সংগীত  +  গানের তালিকা ক্রমিক.  শিরোনাম                শিল্পী                  গীতিকার                সুর ১    আমার এ প্রাণ বলেছে  পলাশ ও খেয়া             শাহ্ আলম সরকার     ইমন সাহা ২    এদিকে ওদিকে        শফিক তুহিন ও বিউটি দাস  আবু সায়েম চৌধুরী  শফিক তুহিন   মুক্তি  চলচ্চিত্রটি ২০১৪ সালের ৭ই নভেম্বর মুক্তি পায়।   তথ্যসূত্র    বহিঃসংযোগ      বিষয়শ্রেণী:২০১৪-এর চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
thumb|upright|alt=a glass of transparent water sitting on a wooden table|পানি বা জল যখন অল্প পরিমানে থাকে (যেমন: গ্লাসে) তখন সেটা মানুষের চোখে বর্ণহীন দেখায়। অল্প পরিমাণ পানি বা জল বর্ণহীন মনে হতে পারে কিন্তু পুরুত্ব বৃদ্ধির সাথে সাথে পানির গাঢ় নীল বর্ণ বৃদ্ধি পেতে থাকে। পানির নীল রং একটি স্বকীয় বৈশিষ্ট্য যা সাদা আলোর নির্দিষ্ট শোষণ এবং বিক্ষেপণের মাধ্যমে সৃষ্টি হয়। পানিতে দ্রবীভূত নানারকম অবিশুদ্ধ উপাদানের কারণে পানির রঙের ভিন্নতা দেখা যেতে পারে।  অন্তর্নিহিত রং thumb|right|একটি সুইমিং পুলকে উপর থেকে দেখলে নীল দেখা যায়, পুলের নীচ থেকে প্রতিফলিত আলোক রশ্মি পর্যাপ্ত পানি পরিভ্রমণের কারণে লাল আলো শোষিত হয়। একই পানি ছোট বালতিতে রাখলে সামান্য নীল দেখায়। উভয় মুখই স্বচ্ছ এমন একটি লম্বা পাইপের ভিতর একটি সাদা আলোক উৎস বিশুদ্ধ পানির ভিতর দিয়ে প্রবেশ করালে পানির অন্তর্নিহিত রং প্রদর্শিত হবে।  দৃশ্যমান বর্ণালীতে শোষণগুলি সাধারণত পদার্থের বৈদ্যুতিন শক্তির অবস্থার উত্তেজনার জন্য দায়ী করা হয়। জল হল একটি সাধারণ তিন-পরমাণুর অণু, H2O এবং এর সমস্ত ইলেকট্রনিক শোষণ ইলেক্ট্রোম্যাগনেটিক বর্ণালীর অতিবেগুনী অঞ্চলে ঘটে এবং তাই বর্ণালীর দৃশ্যমান অঞ্চলে জলের রঙের জন্য দায়ী নয়৷ জলের অণুতে কম্পনের তিনটি মৌলিক মোড রয়েছে। পানির বায়বীয় অবস্থায় O-H বন্ধনের দুটি প্রসারিত কম্পন v₁ = 3650 cm¹ এবং V3 = 3755 cm ¹ এ ঘটে। এই কম্পনের কারণে শোষণ বর্ণালীর অবলোহিত অঞ্চলে ঘটে। দৃশ্যমান বর্ণালীতে শোষণ প্রধানত হারমোনিক V1 + 3V3 = 14,318 সেমি 1 এর কারণে হয়, যা 698 এনএম তরঙ্গদৈর্ঘ্যের সমতুল্য। 20 °C এ তরল অবস্থায় এই কম্পনগুলি হাইড্রোজেন বন্ধনের কারণে লাল-স্থানান্তরিত হয়, যার ফলে 740 এনএম-এ লাল শোষণ হয়, অন্যান্য হারমোনিক্স যেমন V1+V2 + 3V3 660 এনএম-এ লাল শোষণ দেয়। ভারী জলের (D20) শোষণ বক্ররেখা একই রকমের, কিন্তু বর্ণালীর ইনফ্রারেড প্রান্তের দিকে আরও স্থানান্তরিত হয়, কারণ কম্পনজনিত রূপান্তরের শক্তি কম থাকে। এই কারণে, ভারী জলের শোষণ বক্ররেখা (D20) একই আকৃতির, কিন্তু স্পেকট্রামের ইনফ্রারেড প্রান্তের দিকে আরও স্থানান্তরিত হয়, কারণ কম্পনজনিত পরিবর্তনের শক্তি কম থাকে। এই কারণে, ভারী জল লাল আলো শোষণ করে না এবং এইভাবে D2O-এর বৃহৎ দেহগুলি আরও সাধারণভাবে পাওয়া হালকা জলের (H2O) বৈশিষ্ট্যের নীল রঙের অভাব হবে।  হ্রদ এবং সমুদ্রের রং thumb|upright|পানির বড় কোন আধার স্পষ্টত স্বাভাবিক ভাবেই ঈষৎ নীল বর্ণের হয়।  হিমাবহের রং  নমুনা পানির রং  পানির গুণমান এবং রং   রঙের নাম  আরো পড়ুন তথ্যসূত্র  বহিঃসংযোগ  বিষয়শ্রেণী:রং (বর্ণ) বিষয়শ্রেণী:পানি বিষয়শ্রেণী:জলের রসায়ন বিষয়শ্রেণী:পানি দূষণ বিষয়শ্রেণী:নীলের বর্ণচ্ছটা
thumb|GentooFamilyTree1210 নপারডিস্ক () ইউএসবি পেন ড্রাইভ ও ফ্লপি ডিস্কের জন্যে বিশেষভাবে ডিজাইনকৃত একটি জেন্টু-ভিত্তিক অপারেটিং সিস্টেম। নপারডিস্ক একেবারেরি সাধারণ, টেক্সট সিস্টেম যা রেস্কিউ ডিস্ক হিসেবে ব্যবহার করা যায়। তবে ইউএসবি পেন ড্রাইভ সংস্করণে আরও কিছু সফটওয়্যার ইন্সটল ইন্সটল করা থাকে, যা ভিন্ন উদ্দেশ্যে ব্যবহার করা হয়।   তথ্যসূত্র   হোম পেজ  বিষয়শ্রেণী:জেন্টু লিনাক্স ডেরাভিটিভ বিষয়শ্রেণী:লাইভ ইউএসবি বিষয়শ্রেণী:লিনাক্স ডিস্ট্রিবিউশন
কালুয়া দেওয়াগে উদেশিকা প্রবোধনী (জন্ম ২০ সেপ্টেম্বর ১৯৮৫) শ্রীলঙ্কার একজন মহিলা ক্রিকেটার।  ২০১৮ সালের অক্টোবরে, তিনি ২০১৮ আইসিসি মহিলা বিশ্ব টুয়েন্টি২০র জন্য জাতীয় দলে অন্তর্ভুক্ত হন। তিনি সেই টুর্নামেন্টে শ্রীলঙ্কার হয়ে সর্বোচ্চ উইকেট লাভ করেছিলেন। ২০২০ সালের জানুয়ারীতে তিনি ২০২০ আইসিসি মহিলা টি২০ বিশ্বকাপ-এর জন্য জাতীয় দলে অন্তর্ভুক্ত হন। ২০২১ সালের অক্টোবরে তিনি ২০২১ মহিলা ক্রিকেট বিশ্বকাপ বাছাইপর্ব-এর জন্য জাতীয় দলে অন্তর্ভুক্ত হন। মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব প্রতিযোগিতার জন্য তিনি জাতীয় দলের অংশ ছিলেন। এছাড়া, ২০২২ কমনওয়েলথ গেমসের মূল পর্বেও তিনি দলের অংশ হিসেবে অবতীর্ণ হন।   তথ্যসূত্র    বহিঃসংযোগ   বাংলা  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে রৌপ্যপদক বিজয়ী শ্রীলঙ্কান বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:শ্রীলঙ্কান নারী ক্রিকেটার বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসে শ্রীলঙ্কার প্রতিযোগী